Във връзка с постъпило уведомление с вх. № ОВОС-1034/13.04.2023г. за инвестиционно предложение (ИП): „Изграждане на кариера в концесионна площ (331.7 дка) за добив на пясъци и чакъли от находище „Чайкъра–2”, участък „Чайкъра–2–изток“ участък „Чайкъра–2–юг“ землища на кв. „Горни Воден“ и кв. „Долни Воден“ на гр. Асеновград, община Асеновград, област Пловдив“, с възложител Запрянови-03 ООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното инвестиционно предложение касае изграждане на кариера в концесионна площ (331.7 дка) за добив на пясъци и чакъли от находище „Чайкъра–2”, участък „Чайкъра–2–изток“(195 дка) и участък „Чайкъра–2–юг“(131.6 дка), землища на кв. „Горни Воден“ и кв. „Долни Воден“ на гр. Асеновград, община Асеновград, област Пловдив“.

Съгласно представената информация ще бъдат добити по 30 000 м3/год. пясъци и чакъли чрез безвзривен способ. Пясъците и чакълите ще се изземват с верижен багер и ще се транспортират с автосамосвали за преработка в ТМСИ същата позиционирана на промишлена площадка на съседно находище „Чайкъра“.

В изпълнение на изискванията на чл. 4а от Наредбата за ОВОС информацията, постъпила с уведомлението, както и постъпилата допълнителна информация бе изпратена на Басейнова дирекция „Източнобеломорски район“ (БД ИБР) за извършване на проверка относно допустимостта на ИП спрямо режимите, определени в утвърдените планове за управление на речните басейни (ПУРБ) на ИБР и планове за управление на риска от наводнения (ПУРН).

С писмо изх. № ПУ-01-423(7)/20.12.2023г. БД ИБР изразява, че ИП е допустимо от гледна точка на ПУРБ и ПУРН на ИБР (2016-2021), ЗВ и подзаконовите актове към него.

**ІІ. Относно приложимата процедура по реда на чл. 31 от Закона за биологичното разнообразие (ЗБР):**

### Концесионната площ не попада в границите на защитени зони от мрежата НАТУРА 2000. Най-близо до местоположението на предвиденото за реализиране инвестиционно предложение е защитена зона BG0000194 „Река Чая” за опазване на природните местообитания и на дивата флора и фауна, обявена със Заповед №РД–688/25.08.2020г. на Министъра на околната среда и водите (ДВ бр.80/11.9.2020 г.).

### Концесионната площ, предмет на инвестиционното предложение не попада в границите защитени територии по смисъла на Закона за защитените територии.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на природни местообитания и местообитания на видове, предмет на опазване на най-близката защитена зона BG0000194 „Река Чая”.

2. Концесионната площ обхваща антропогенно натоварен район – обработваеми и изоставени ниви. Поради засиленото човешко присъствие в района, територията е антропогенизирана и не предполага постоянно обитаване на животински видове, предмет на опазване в най-близката защитена зона BG0000194 „Река Чая”, предвид което няма вероятност от възникване на бариерен ефект и фрагментация на популации на видове, предмет на опазване в защитената зона, намираща се в близост.

3. Съгласно представената информация, добивът на пясъци и чакъли ще се извършва без използване на пробивно-взривни работи - по безвзривен способ. В границите на площадката няма да се извършва преработка на пясъци и чакъли и не се предвижда изграждане на трошачно-миячно-сортировъчна инсталация. Предвид това, както и поради местоположението на площта, не се предполага значително безпокойство на видовете, опазвани в най-близката защитена зона,

което да доведе до намаляване числеността и плътността на популациите им и до нарушаване на благоприятното им природозащитно състояние.

4. Инвестиционното предложение не е свързано с изграждане на нова пътна инфраструктура. Транспортирането на добития материал ще се извършва по съществуващите стопански пътища. Предвид това, не се очаква увеличаване степента на фрагментация спрямо първоначалното състояние и прекъсване на биокоридорни връзки, с което да се наруши кохерентността на мрежата „Натура 2000“.

5. Степента на отрицателни въздействия, изразяващи се в загуба, увреждане и фрагментация на местообитания или популации на видове, предмет на опазване в най-близката защитената зона BG0000194 „Река Чая“ е незначителна, тъй като не се засягат функционални и структуроопределящи фактори и елементи за местообитанията или екосистемите използвани от видовете, предмет на опазване в зоната.

1. **Относно приложимата процедура по реда на глава шеста от ЗООС за заявеното инвестиционно предложение:**

Заявеното ИП попада в обхвата на Приложение №1 на ЗООС в т. 19 „*Открит добив в кариери и рудници на суровини – при площ над 25 хектара, или добив на торф – с площ над 150 хектара“.*

В тази връзка и на основание чл. 92, т. 1 от ЗООС, **ИП подлежи на задължителна оценка на въздействието върху околната среда по реда на Наредбата за ОВОС.** Съгласно разпоредбите на чл. 94, ал. 2 от ЗООС компетентен орган за произнасяне с решение е директорът на РИОСВ-Пловдив.

Копие на писмото е изпратено до Община Асеновград и БД ИБР

Отговорено от РИОСВ-Пловдив на 12.01.2024г.